**Τέχνης Φλόγα** είναι η ονομασία του εικαστικού θεσμού της Βόρειας Ελλάδας που τελoύσε αρχικά υπό την αιγίδα των Υπουργείων Πολιτισμού, Μακεδονίας - Θράκης, Ανάπτυξης και άλλων Υπουργείων. Οι εκθέσεις του στηρίχτηκαν από Δήμους και από τις υπάρχουσες τότε Νομαρχίες. 

Εμπνευστής και Δημιουργός του εικαστικού θεσμού ήταν ο εκδότης και δημοσιογράφος Σταύρος Δεληγιάννης του εκδοτικού και ραδιοφωνικού συγκροτήματος *ΝΕΑΠΟΛΙΣ* της Μακεδονίας. Μαζί του εργάστηκαν ο Κώστας Χατζηγεωργίου και ο ιστορικός τέχνης Λεόντιος Πετμεζάς, ο οποίος συνεργάζεται ως επιστημονικός σύμβουλος και καλλιτεχνικός διευθυντής, αλλά και επίκουρα μέλη που προσέφεραν εθελοντική εργασία. 

Το 2000 ο εικαστικός θεσμός «Τέχνης Φλόγα» προσκάλεσε τον Έλληνα ζωγράφο Α. Φασιανό στην Καβάλα και πραγματοποίησε προς τιμή του δυο αναδρομικές εκθέσεις με έργα του στο χώρο του ξενοδοχείου Ιμαρέτ (9-11 Ιουνίου) στην Καβάλα και σε χώρο της Μακρυάμμου στη Θάσο (20-27 Αυγούστου ). Ο ζωγράφος επίσης παρουσίασε το 2002 στο νησί της Σαμοθράκης πορτφόλιο με τα έργα του με κεντρικό τίτλο *"Οι νικητές στη νίκη της Σαμοθράκης"*, σε μια νέα έκθεση που διοργανώθηκε πάλι από τον εικαστικό θεσμό από τις 1 ως τις 6 Σεπτεμβρίου στο Πνευματικό Κέντρο του νησιού.

Η πρώτη ομαδική έκθεση του εικαστικού θεσμού έγινε με δρώμενο τέχνης και πολιτισμού το καλοκαίρι του 2004 στην Καβάλα, με τη συμμετοχή 32 Ελλήνων και διεθνών δημιουργών στο χώρο του Αμφιθεάτρου του Διοικητηρίου και εγκαινιάστηκε στις 16 Αυγούστου από προσωπικότητες της πόλης, με διάρκεια ως τις 19 Αυγούστου. Οι εκθέσεις συνεχίστηκαν στις πόλεις Ξάνθη (20-23 Αυγούστου), Δράμα (26-29 Αυγούστου), Κομοτηνή (2-5 Σεπτεμβρίου), Αλεξανδρούπολη (10-13 Σεπτεμβρίου), Σαμοθράκη (16-19 Σεπτεμβρίου), Σέρρες (23-26 Σεπτεμβρίου). Το 2005 από τον Μάιο ως τον Δεκέμβριο παρουσίασε εκθέσεις στις πόλεις: Θεσσαλονίκη (25 Μαίου - 4 Ιουνίου), Σέρρες (23-27 Ιουνίου), Σαμοθράκη (30 Ιουνίου-4 Ιουλίου), Καβάλα (19-23 Ιουνίου), Ξάνθη (3-8 Σεπτεμβρίου), Δράμα (18-22 Σεπτεμβρίου), Γρεβενά (13-17 Οκτωβρίου), Κατερίνη (15-19 Οκτωβρίου), Κοζάνη (22-26 Οκτωβρίου), Φλώρινα (4-8 Νοεμβρίου ), Καστοριά (5-9 Νοεμβρίου), Πτολεμαΐδα (16-20 Νοεμβρίου), Κιλκίς (21-25 Νοεμβρίου), Τρίπολη (2-6 Δεκεμβρίου), Έδεσσα (9-13 Δεκεμβρίου), Ιερισσός (16-20 Δεκεμβρίου), Θάσος (26-30 Δεκεμβρίου).

Το 2005 κυκλοφόρησε από το Υπουργείο Πολιτισμού λεύκωμα για τα δρώμενα τέχνης και πολιτισμού του θεσμού με φωτογραφικό υλικό.

Το 2006 παρουσίασε ομαδική έκθεση 94 καλλιτεχνών, ζωγραφικής, γλυπτικής, γραφικών, αγιογραφίας, μικτής τεχνικής, εγκατάστασης, φωτογραφίας και ψηφιακής τέχνης, η οποία περιόδευσε σε 20 πόλεις, από την Αλεξανδρούπολη μέχρι τη Φλώρινα. Ξεκίνησε από τον Ιούνιο και τελείωσε τον Δεκέμβριο 2006 παρουσιάζοντας ουσιαστικά ένα πλήρες Φεστιβάλ Εικαστικών Τεχνών. Εκτός από την παρουσίαση διάφορων μορφών απόδοσης και δημιουργίας στα πλαίσια του θεσμού γίνονται μαθήματα ιστορίας τέχνης και ζωγραφικής σε μαθητές και φοιτητές.

Σημαντικές προσωπικότητες εγκαινίασαν κατά καιρούς τα δρώμενα τέχνης και πολιτισμού του εικαστικού θεσμού, μεταξύ άλλων ο Αρχιεπίσκοπος Χριστόδουλος, ο πρόεδρος της Δημοκρατίας Κάρολος Παπούλιας, ο πρώην Υφυπουργός Πολιτισμού και Περιφερειάρχης Πέτρος Τατούλης, ο π. Νομάρχης Παναγιώτης Ψωμιάδης, οι π. Υπουργοί Σπήλιος Σπηλιωτόπουλος, Πάρις Κουκουλόπουλος, Νίκος Τσιαρτσώνης, Γεώργιος Κωνσταντόπουλος, οι βουλευτές Ιωάννης Αμοιρίδης, Γιώργος Λιάνης, ιστορικοί τέχνης, άνθρωποι των γραμμάτων και των τεχνών και άλλοι.

Την περίοδο 2006-2007 παρουσίασε την ομαδική έκθεση καταξιωμένων δημιουργών με τίτλο *"Χρώμα στο χρόνο - 20ος-21ος* αιώνας", σε χώρους τέχνης της Αθήνας, της Θεσσαλονίκης και της Καβάλας. Στην έκθεση εκτέθηκαν έργα των: Αλέκου Φασιανού,Γιάννη Γαΐτη, Νικηφόρου Λύτρα, Γιώργου Σικελιώτη, Νικολάου Γύζη, Παναγιώτη Τέτση, Ουμβέρτου Αργυρού, Επαμεινώνδα Θωμόπουλου, Νίκου Χατζηκυριάκου - Γκίκα και άλλων.

Ο θεσμός έχει παρουσιάσει εκθέσεις σε εναλλακτικούς χώρους, σε αίθουσες τέχνης και στην ύπαιθρο, όπως στον ποταμό Νέστο με τον τίτλο Οpen air και σε χώρους τέχνης στην Κορυτσά, στη Σόφια, στα Σκόπια και στο Βελιγράδι.

Το 2007 παρουσίασε εκθέσεις στα Γρεβενά και στη Δράμα. To 2009 παρουσίασε Ελληνική τέχνη σε χώρο τέχνης του Κατάρ. Το 2009 παρουσίασε έκθεση με συλλήψεις των δημιουργών Κωνσταντίνου Παρθένη, Δημήτρη Μυταρά, Γιάννη Μόραλη, Νικηφόρου Λύτρα, Γιώργου Μπουζιάνη, Γεώργιου Ιακωβίδη, Νικόλαου Λύτρα, Γιάννη Τσαρούχη και άλλων στην Θεσσαλονίκη. Το 2010 πραγματοποίησε ομαδική έκθεση στη Δημοτική Καπναποθήκη Καβάλας.

Το 2020 παρουσίασε δρώμενο τέχνης και πολιτισμού και έκθεση ζωγραφικής και αγιογραφίας στην Κέρκυρα καθώς και έκθεση Ελλήνων σημαντικών καλλιτεχνών στην Αλεξανδρούπολη. Τον Ιούλιο του 2021 στα πλαίσια της προετοιμασίας των νέων εκθέσεων του εικαστικού θεσμού συναντήθηκαν οι εκπρόσωποί του με την κόρη του Αλέκου Φασιανού, Βικτώρια Φασιανού. Τον Αύγουστο του 2021 έγινε συνεργασία με τον πολιτιστικό Σύλλογο Αθηνίων της Κομοτηνής.

Τον Σεπτέμβριο του 2021 πραγματοποίησε στην Κέρκυρα έκθεση αφιερωμένη στα 200 χρόνια από την επανάσταση του 1821 και στον κυβερνήτη Ιωάννη Καποδίστρια στην οποία μεταξύ άλλων παρουσιάστηκαν σπάνιες δημιουργίες των: Αλέκου Φασιανού, Μαριλένας Φωκά, Γιάννη Κανελόπουλου, Τάκις και Γιάννη Μόραλη.

Τον Σεπτέμβριο του 2021, στα πλαίσια της έκθεσης στην Κέρκυρα, ο εικαστικός θεσμός διά του διαχειριστή - εκπροσώπου του Σταύρου Δεληγιάννη, τίμησε με πλακέτα αναγνώρισης και προσφοράς τον Χαράλαμπο Βούλγαρη.

Τον Οκτώβριο του 2021 παρουσίασε έκθεση αφιερωμένη στον Αλέκο Φασιανό στο Φουαγιέ του Αμφιθεάτρου "Γεώργιος Παυλίδης" της Περιφερειακής Ενότητας Καβάλας, καθώς και την έκθεση *"200 χρόνια"* στο Μέγαρο Μουσικής Κομοτηνής.

Τον Ιούλιο του 2023 παρουσίασε το αφιέρωμα *Εις Πολύγνωτον*  στο χώρο του Καλογερικού στον Λιμένα της Θάσου

Παραπομπές
----------

1. ↑  «Τέχνης Φλόγα -Ο εικαστικός θεσμός της Βόρειας Ελλάδας». *www.flameofart.gr*. Ανακτήθηκε στις 30 Μαΐου 2023.
2. ↑  «Ο Εικαστικός Θεσμός της Β.Ελλάδος "ΤΕΧΝΗΣ ΦΛΟΓΑ" στην Κέρκυρα». *Εφημερίδα Νεάπολις*. 15 Σεπτεμβρίου 2020. Ανακτήθηκε στις 30 Μαΐου 2023.
3. ↑  «Τέχνης Φλόγα». Αρχειοθετήθηκε από το πρωτότυπο στις 14 Αυγούστου 2013. Ανακτήθηκε στις 18 Φεβρουαρίου 2008.
4. ↑  «Ο ΕΙΚΑΣΤΙΚΟΣ ΘΕΣΜΟΣ της Β.ΕΛΛΑΔΑΣ "ΤΕΧΝΗΣ ΦΛΟΓΑ" ταξίδεψε στην ΤΡΙΠΟΛΗ | Μία μεγαλειώδηςπρωτοπόρα έκθεση 200 έργων Τέχνης ζωγράφων της Β.Ελλάδας (ΔΕΚΕΜΒΡΙΟΣ 2005, Πνευματικό Κέντρο) ΕΓΚΑΙΝΙΑ ΑΠΟ ΤΟΝ ΥΠΟΥΡΓΟ ΠΟΛΙΤΙΣΜΟΥ κ. ΠΕΤΡΟ... | By Τέχνης Φλόγα | Facebook». *www.facebook.com*. Ανακτήθηκε στις 30 Μαΐου 2023.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Αυγούστου 2009. Ανακτήθηκε στις 21 Ιουλίου 2016.
6. ↑   *Έκθεση Ζωγραφικής Τέχνης Φλόγα στα Γρεβενά www.grevenatv.gr*, ανακτήθηκε στις 2023-05-30
7. ↑  «"Τέχνης Φλόγα" στη Δράμα». *web.archive.org*. 5 Μαρτίου 2016. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 30 Μαΐου 2023.
8. ↑   *Παρουσίαση Εικαστικού Θεσμού "Τέχνης Φλόγα"*, ανακτήθηκε στις 2023-05-30
9. ↑  «ΤΕΧΝΗΣ ΦΛΟΓΑ – ΣΤ' ΠΕΡΙΟΔΟΣ: Μακεδόνες ζωγράφοι δημιουργούν και ταξιδεύουν τον κόσμο | Δημωφέλεια». Ανακτήθηκε στις 30 Μαΐου 2023.
10. ↑
11. ↑  Goniotakis, Michalis (7 Σεπτεμβρίου 2020). «Bραβευμένος πίνακας της Μαριλένας Φωκά σε Δρώμενο τέχνης στην Κέρκυρα». *Polis Magazino*. Ανακτήθηκε στις 30 Μαΐου 2023.
12. ↑  kiki. «Η ομαδική έκθεση-Δρώμενο τέχνης ΟPEN AIR στην Κέρκυρα - www.mcnews.gr». *www.mcnews.gr*. Ανακτήθηκε στις 30 Μαΐου 2023.
13. ↑  «Τέχνης Φλόγα: Έκθεση έργων τέχνης από τη Β. Ελλάδα στην Κέρκυρα». *ProtoThema*. 17 Σεπτεμβρίου 2020. Ανακτήθηκε στις 30 Μαΐου 2023.
14. ↑  «Η ομαδική έκθεση-δρώμενο τέχνης ΟPEN AIR στην Κέρκυρα». *Η Εφημερίδα των Συντακτών*. 12 Σεπτεμβρίου 2020. Ανακτήθηκε στις 30 Μαΐου 2023.
15. ↑  «Έγινε "ΠΡΩΤΟ ΘΕΜΑ" η Καβαλιώτικη Καλλιτεχνική Ομάδα "ΤΕΧΝΗΣ ΦΛΟΓΑ" του Σταύρου Δεληγιάννη». *Εφημερίδα Νεάπολις*. 18 Σεπτεμβρίου 2020. Ανακτήθηκε στις 30 Μαΐου 2023.
16. ↑  Goniotakis, Michalis (25 Οκτωβρίου 2020). «Η Αλεξανδρούπολη αγκαλιάζει την «ΤΕΧΝΗΣ ΦΛΟΓΑ»». *Polis Magazino*. Ανακτήθηκε στις 30 Μαΐου 2023.
17. ↑  NewsRoom (27 Οκτωβρίου 2020). «Η Αλεξανδρούπολη αγκάλιασε την «Τέχνης Φλόγα» θαυμάζοντας μοναδικά έργα τέχνης στο Νομαρχείο». *evros24.gr*. Ανακτήθηκε στις 30 Μαΐου 2023.
18. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 14 Αυγούστου 2021. Ανακτήθηκε στις 14 Αυγούστου 2021.
19. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Αυγούστου 2021. Ανακτήθηκε στις 30 Αυγούστου 2021.
20. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 21 Σεπτεμβρίου 2021. Ανακτήθηκε στις 20 Σεπτεμβρίου 2021.
21. ↑  «Εικαστική έκθεση από την «Τέχνης Φλόγα» στην Κέρκυρα, με έργα 50 Ελλήνων καλλιτεχνών». *ProtoThema*. 16 Σεπτεμβρίου 2021. Ανακτήθηκε στις 30 Μαΐου 2023.
22. ↑   *Ι ΚΑΠΟΔΙΣΤΡΙΑΣ ΜΕΓΑΣ ΛΑΤΡΗΣ ΤΩΝ ΤΕΧΝΩΝ 20 9 2021*, ανακτήθηκε στις 2023-05-30
23. ↑
24. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 25 Σεπτεμβρίου 2021. Ανακτήθηκε στις 25 Σεπτεμβρίου 2021.
25. ↑  «O Εικαστικός Θεσμός Βόρειας Ελλάδας "ΤΕΧΝΗΣ ΦΛΟΓΑ" στην Καβάλα | 85 ζωγράφοι εκθέτουν το έργο τους…». *ENA News Portal*. 9 Οκτωβρίου 2021. Ανακτήθηκε στις 30 Μαΐου 2023.
26. ↑  Goniotakis, Michalis (8 Οκτωβρίου 2021). «Ο εικαστικός θεσμός της Βόρειας Ελλάδας "ΤΕΧΝΗΣ ΦΛΟΓΑ" εκθέτει νεώτερα αποκτήματα και παλαιότερα επιτεύγματά του στους κήπους της Αντιπεριφέρειας στην Καβάλα». *Polis Magazino*. Ανακτήθηκε στις 30 Μαΐου 2023.
27. ↑   «ΝΕΑ ΕΚΘΕΣΗ ΤΟΥ ΕΙΚΑΣΤΙΚΟΎ ΘΕΣΜΟΥ ΒΟΡΕΙΑΣ ΕΛΛΑΔΑΣ  *ΤΕΧΝΗΣ ΦΛΟΓΑ*  ΣΤΟ ΜΕΓΑΡΟ ΜΟΥΣΙΚΉΣ ΣΤΗΝ ΚΟΜΟΤHΝΗ». *ΝΕΑ ΕΚΘΕΣΗ ΤΟΥ ΕΙΚΑΣΤΙΚΟΎ ΘΕΣΜΟΥ ΒΟΡΕΙΑΣ ΕΛΛΑΔΑΣ*  ΤΕΧΝΗΣ ΦΛΟΓΑ  *ΣΤΟ ΜΕΓΑΡΟ ΜΟΥΣΙΚΉΣ ΣΤΗΝ ΚΟΜΟΤHΝΗ*. Ανακτήθηκε στις 30 Μαΐου 2023.
28. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Οκτωβρίου 2021. Ανακτήθηκε στις 24 Οκτωβρίου 2021.
29. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Ιουλίου 2023. Ανακτήθηκε στις 24 Ιουλίου 2023.

Εξωτερικοί σύνδεσμοι
--------------------

* 
* 
* 
* 
* Επίσημος ιστοχώρος
* 
* 
* Αρχειοθετήθηκε 2016-04-11 στο Wayback Machine.
* 
* 
* ...
* 
* 
* 
* Αρχειοθετήθηκε 2017-08-05 στο Wayback Machine.
* 
* 
* 
*

Πηγές
-----

* Τέχνης Φλόγα, έκδοση Εκπαιδευτικής,Εικαστικής,Καλλιτεχνικής Εταιρείας(2004)
* Τέχνης Φλόγα, έκδοση του Υπουργείου Πολιτισμού(2005)